«Պետք է սպասել մի նոր դավադրություն, նոր հանցանք, նոր աղտոտ խաղ: Բայց հնարավոր է նաև, որ քվեարկեն: Եվ դա կնշանակի, որ Հանրապետականներն այս պահին որոշել են հանդարտեցնել ժողովրդին, բայց պլան «Բ» ունեն: Անհրաժեշտ է հասկանալ, որ այս պահին իշխող ուժը երբեք չի հարմարվելու սեփական պարտության հետ և քանի դեռ լծակներ ունի` ռևանշի է հասնելու: Նաև` Նիկոլ Փաշինյանի ընտրության պահից իր և ժողովրդի առջև ծառացած վտանգները նույնն են մնալու: Դրանք նոր, առավել բարդ տեսք են ընդունելու, բայց Փաշինյանը դրանք հաղթահարելու հնարավորություն է ունենալու: Հեղափոխությունը կավարտվի միայն այն ժամանակ, երբ առկա ողջ համակարգը կազմալուծվի և փոխարինվի նոր` իսկական ժողովրդավարական համակարգով: Առայժմ միայն մոտենում ենք առաջին փուլի հաղթանակին` իշխանության փոխանցմանը` ժողովրդի լեգիտիմ առաջնորդին: Հուսանք այդ փոխանցումն իրոք տեղի կունենա»,-մեր զրույցում ասաց քաղաքագետ Հայկ Մարտիրոսյանը: